b'\n_START_ARTICLE_\nWindows Home Server\n_START_PARAGRAPH_\nWindows Home Server ir Microsoft izstr\xc4\x81d\xc4\x81t\xc4\x81 un 2007. gada 7. janv\xc4\x81r\xc4\xab pazi\xc5\x86ot\xc4\x81 servera oper\xc4\x93t\xc4\x81jsist\xc4\x93ma, kas ir paredz\xc4\x93ta m\xc4\x81jas lieto\xc5\xa1anai un t\xc4\x81s galvenais uzdevums ir apvienot m\xc4\x81jok\xc4\xbcos eso\xc5\xa1os datorus, to datus, veikt datu dubl\xc4\x93\xc5\xa1anu un nodro\xc5\xa1in\xc4\x81t att\xc4\x81lin\xc4\x81to piek\xc4\xbcuvi. Windows Home Server oper\xc4\x93t\xc4\x81jsist\xc4\x93ma ir b\xc4\x81z\xc4\x93ta uz Windows Server 2003 SP2 sist\xc4\x93mas._NEWLINE_Pla\xc5\xa1am pat\xc4\x93ri\xc5\x86am Windows Home Server tika nodots 2007. gada 16.j\xc5\xablij\xc4\x81.\n_START_SECTION_\nAtt\xc4\x81lin\xc4\x81t\xc4\x81 piek\xc4\xbcuve\n_START_PARAGRAPH_\nSist\xc4\x93ma pied\xc4\x81v\xc4\x81 dro\xc5\xa1o SSL piek\xc4\xbcuvi pie servera glab\xc4\x81tajiem datiem caur internetu, izmantojot jebkuru interneta p\xc4\x81rl\xc5\xabkprogrammu. Windows Home Server sola nodro\xc5\xa1in\xc4\x81t piek\xc4\xbcuvi Web-saskarnei, izmantojot bezmaksas Windows Live nodro\xc5\xa1in\xc4\x81to adresi. Web-saskarne dod iesp\xc4\x93ju lejupiel\xc4\x81d\xc4\x93t un aug\xc5\xa1upiel\xc4\x81d\xc4\x93t datus no servera. _NEWLINE_Sist\xc4\x93ma dod iesp\xc4\x93ju, izmantojot RDP v\xc4\x81rteju, att\xc4\x81lin\xc4\x81ti administr\xc4\x93t Windows Home Server t\xc4\xabkl\xc4\x81 eso\xc5\xa1os datorus. \xc5\xa0obr\xc4\xabd tas ir iesp\xc4\x93jams ar sist\xc4\x93m\xc4\x81m, kas atbalsta Remote Desktop - t\xc4\x81s ir Windows XP Professional, Tablet un Media Center un Windows Vista Business un Ultimate versijas.'